నవీన్ కుమార్ (కబడ్డీ)

}} 

నవీన్ కుమార్ గోయత్ ఒక భారతీయ ప్రొఫెషనల్ కబడ్డీ ఆటగాడు. ఇతడు ప్రో కబడ్డీ లీగ్, భారత జాతీయ కబడ్డీ జట్లలో సభ్యుడు. ప్రో కబడ్డీ లీగ్‌లో హర్యానా స్టీలర్స్ తరపున ఆడుతున్నాడు. ఇతడు 2022 ఆసియా క్రీడలలో బంగారు పతకం సాధించిన భారత కబడ్డీ జట్టులో భాగంగా ఉన్నాడు. 

 ప్రారంభ జీవితం 
నవీన్ 14 ఫిబ్రవరి 2000న హర్యానా భివానీ జిల్లా భైని జట్టన్ (కుంగర్) గ్రామంలో జన్మించాడు. ఇతని తండ్రి (సన్సర్ గోయత్) రోడ్వేస్ బస్ డ్రైవర్. ఇతని తాత ద్వారా ఈ క్రీడకు పరిచయం చేయబడ్డాడు. నవీన్ కురుక్షేత్ర విశ్వవిద్యాలయంలో తన విద్యను పూర్తి చేశాడు. ఇతడు ప్రో కబడ్డీ లీగ్ ఆడుతున్న అతి పిన్న వయస్కుడు. 

 వృత్తి 
నవీన్ దబాంగ్ ఢిల్లీ క్లబ్ కోసం 2018లో ప్రో కబడ్డీ లీగ్ సీజన్ 6లో అరంగేట్రం చేశాడు. అతను 177 పాయింట్లతో జట్టు యొక్క టాప్ స్కోరర్‌గా సీజన్‌ను ముగించి ఆ జట్టు ప్లేఆఫ్స్‌కు చేరుకోవడానికి సహాయపడ్డాడు.ఇతని వేగవంతమైన దాడులు, స్థిరత్వానికిగాను ఇతనికి '''నవీన్ ఎక్స్ప్రెస్' అనే మారుపేరు కూడా వచ్చింది. సీజన్ 8లో దబాంగ్ ఢిల్లీ టోర్నమెంటును గెలుచుకోవడానికి ఇతని కృషికి అత్యంత విలువైన ఆటగాడి అవార్డు లభించింది.  నవీన్ కుమార్ భారత జాతీయ కబడ్డీ జట్టు తరపున ఆడతాడు. 13వ దక్షిణాసియా క్రీడలలో జాతీయ జట్టులో భాగంగా ఉన్నాడు, అక్కడ జట్టు టోర్నమెంట్ గెలవడంలో సహాయపడటంలో అతను ముఖ్యమైన పాత్ర పోషించాడు. శ్రీలంకతో జరిగిన ఫైనల్లో అతను సూపర్ 10 స్కోర్ చేశాడు.  బుసాన్ లో 2023 ఆసియా కబడ్డీ ఛాంపియన్షిప్లో, అతను ఒక జట్టులో కీలక ఆటగాడు. ఈ టోర్నమెంట్లో నవీన్ మంచి ప్రదర్శన చేసి, భారతదేశం బంగారు పతకం సాధించడంలో సహాయపడ్డాడు. చైనా ఆతిథ్యం ఇచ్చిన 2022 ఆసియా క్రీడలలో బంగారు పతకం సాధించిన భారత జట్టులో ఇతడు సభ్యుడు.

 సూచనలు 

వర్గం:2000 జననాలు
వర్గం:జీవిస్తున్న ప్రజలు